Utusan Cinta Buat Adam (drama)

Utusan Cinta Buat Adam ialah sebuah siri drama televisyen Malaysia 2019 arahan Along Kamaludin, dibintangi oleh Kamal Adli, Puteri Aishah dan Sharifah Sakinah. Diadaptasi dari novel 2017 bertajuk sama karya Myra Ameer, drama ini memulakan tayangan perdana di Slot Akasia TV3 dari 3 Julai 2019 hingga 9 Ogos 2019 menggantikan Kau Yang Pertama.Ending Utusan Cinta Buat Adam.. Hot FM (9 Ogos 2019). Dicapai pada 10 Ogos 2019.

 Sinopsis 
Mengisahkan Aireen Husna (Puteri Aishah), seorang arkitek yang sering kali ternampak Adam Firdaus (Kamal Adli) di masjid yang selalu dikunjunginya. Aireen jatuh hati pada Adam walaupun tidak dapat mengenali siapa Adam sebenarnya. Aireen mengimpikan calon suami yang beriman dan mendambakan cinta setulus cinta Rasullah dan Siti Khadijah. Kagum dengan kesungguhan Siti Khadijah untuk memiliki Rasullulah, Aireen mula merisik siapakah Adam dan terus melamarnya.

Adam binggung menerima lamaran daripada Aireen. Desakan daripada Tok Wan (Kartina Aziz) yang mahu Adam berkahwin dengan Liyana (Sharifah Sakinah) tidak menyenangkan Adam. Namun akhirnya, Adam memilih untuk menerima lamaran Aireen. Persetujuan Adam mengahwini Aireen menggembirakan semua ahli keluarga kecuali Tok Wan yang merasakan Adam menderhaka. Tok Wan marah Adam menolak pilihannya. Kemarahannya semakin memuncak apabila Adam dan Aireen tetap disatukan walaupun puas dia menghalang. Aireen menganggap Adam menerimanya kerana kasihan tetapi pendirian Adam pula berbeza. Adam inginkan satu hubungan yang lebih diredai iaitu selepas mereka disatukan.

Di hari pernikahan mereka, Adam tidak sangka gadis yang sudah beberapa kali ditemuinya itu ialah isternya, Adam sangat gembira kerana dia memang sudah jatuh hati pada Aireen. Walaupun Adam dan Aireen bukan berkahwin atas dasar cinta, mereka saling lengkap melengkapi dan menjalani fasa baharu dengan penuh kasih sayang.

Ketika perkahwinan mereka menjengah tiga bulan, Aireen masih belum mengandung. Tok Wan mula campur tangan dan menyuruh Aireen membuat pemeriksaan kesuburan. Aireen didapati mempunyai masalah untuk hamil dan terpaksa menjalani rawatan kesuburan jika mahu hamil. Aireen kecewa tetapi Adam tetap tenang dan bersetuju agar Aireen melalui sesi rawatan seperti yang dinasihatkan oleh ibu mertuanya.

Tok Wan semakin membenci Aireen sebaik mengetahui perkara tersebut. Dia mendeasak Adam berkahwin lagi tetapi Adam tidak bersetuju. Aireen juga tegas menghalang. Sakit hati dengan penolakan Adam dan bantahan Aireen, Tok Wan semakin berang. Setelah dihasut oleh Liyana, Tok Wan mula mengunakan ilmu hitam untuk memisahkan Adam dan Aireen. Bahagaimanakah Adam dan Aireen mempertahankan mahligai cinta mereka?

 Pelakon 

Pelakon utama
 Puteri Aishah sebagai Aireen Husna
 Kamal Adli sebagai Adam FirdausNorhayati Nordin (6 Julai 2019). Kini fokus karier saja Harian Metro. Dicapai pada 7 Julai 2019.
 Sharifah Sakinah sebagai Liyana Lundang

Pelakon pembantu
 Kartina Aziz sebagai Hajah Maimon
 Nazeera Sardi sebagai Fazrin
 Nazrief Nazri sebagai Tengku Aidit
 Ikhlas Jalil sebagai Zarul
 Sharifah Shahora sebagai Liza
 Noniswara sebagai Puan Azra
 Kuza Muzani sebagai Rosnah
 GM Fauzan sebagai Badarudin
 Aleeza Kasim sebagai Noreen
 Hariesa DFKL sebagai Ainul
 Annie Mosha sebagai Adura
 Zainon Ismail sebagai Pak Mail Lundang
 Aisyah Shahrom sebagai Azrina
 Gen Darwish sebagai Afiey
 Hafiz Bahari sebagai Hafeez
 Din Lawak Solo sebagai Aznan
 Nazeri Md Isa sebagai Ustaz (tidak dikreditkan)

 Rujukan 

Kategori:Drama Melayu 2019
Kategori:Rancangan TV3
Kategori:Drama adaptasi novel di Malaysia